Nieves Concostrina

Nieves Concostrina Villarreal (Madril, 1961eko abuztuaren 1a) kazetari espainiarra da, irratian hainbat programa egin dituena, ezagunenak "Polvo Eres", "Acontece, que no es poco" eta "Cualquier tiempo pasado fue anterior".

 Ibilbidea 
1982. urtean hasi zuen kazetari ibilbidea Diario 16 egunkarian. 15 urte egin zituen bertan. Ondoren telebistan ere aritu zen Antena 3 eta Vía Digital kateetan eta Jesús Hermida, Mercedes Milá eta Pepe Navarrorekin lan egin zuen.

Ezagun ordea irratsaio bereziekin egin zen. Radio 5 irrati katean "Polvo Eres" saioa osatu zuen, bertan hilerriak, epitafioak eta pertsonai famatuen heriotzarekin erlazionaturiko gaiak lantzen zituen. Hura amaitu zenean Pepa Fernándezen No es un día cualquiera programan "El Acabóse" izeneko kolaborazioa egin zuen "Polvo Eres" saioko antzerako gaiak landuz. "Acércate al Quijote" programan ere kolaborazioak egiten zituen.

Gaur egun SER katean egiten du lan. La Ventana irratsaioan "Acontece, que no es poco" atala egiten du, historian zeharreko istorioak modu berezian azalduz. 2015etik aurrera historiaren dibulgazioa egiten du "Cualquier Tiempo Pasado Fue Anterior" saioan.

Adiós aldizkariko erredaktore burua da eta Yo Dona aldizkarian ere idazten du. Hitzaldi eta mintegi ugari ere ematen ditu eta “Las mujeres de las cerezas” liburuaren epilogoa egin zuen.

Consejo de Dirección del Instituto Quevedo del Humor elkarteko kidea da eta Inquietarte fundazioko presidenteordea.

2023ko azaroan 'Diálogos con la historia''' hitzaldia eman zuen Dendarabako Vital Fundazioa Kulturgunean, Kazetarien Euskal Elkargoak eta Vital Fundazioak antolatutako ekitaldi batean.

 Liburuak 
 ...Y en polvo te convertirás, el libro de fotografías de epitafios (2010)
 Polvo Eres (2008)
 Menudas historias de la historia (2009) historian zehar izandako gertakizun bitxien kontakizuna
 Polvo eres II. Muertes ilustradas de la humanidad (2011)
 Se armó la de San Quintín (2012)
 Antonia (2014)
 Menudas Quijostorias (2016)
 Pretérito imperfecto (2018)
 La historia en apuros (2021)
 Cualquier tiempo pasado fue anterior'' (2021)

 Sariak 
 Villa de Madrid idatzizko kazetaritza saria (1998)
 Andaluziako Kazetaritza Saria (Andaluziako Juntak, 2005)
 Urrezko Mikrofonoa (2010)
 Espainiako Paradoreen Nazioaretko Kontakizunak (2010)
 Irratiko Kazetarientzako Rey Nazioarteko Saria (2010)
 Ondas Sariak (2016)
 Emakume Progresisten Saria - Kultura atalean (2021)
 V. edizioko CEAPA  2024 Saria jaso zuen, Espainiako Ikasleen Gurasoen Elkarteak emana, 8M aitorpen berezia, emakumeek historian izan duten zeregina ikusarazteagatik.

 Erreferentziak 

 Kanpo estekak 

Kategoria:Madrilgo kazetariak
Kategoria:Espainiako irrati esatariak
Kategoria:Madrilgo idazleak